《贺新凉 秋燕》
清代·钱湘

犹是梁间语。记来时、绿波对掠，红帘双舞。阅历光阴香垒外，无红落花飞絮。

又早被、凉秋催去。雨细风斜都别意，只依依、尚为缠红缕。

重相见，定何许。

茫茫云海无边路。闻乌衣、往来何处，是伊家住。一半年华抛客里，底事这般辛苦。

且喜得、相随伴侣。差比人间离别少，便天涯地角长相聚。

书付尔，莫传误。

作者简介：钱湘，字季萍，武进人，赵仁基室。